stanford-oval/wikipedia huggingface dataset:
Villa Harbo

Villa Harbo
Villa Harbo on huvila Vuosaaressa Helsingissä. Huvilan rakennutti saksalainen arkkitehti Fritz Lüsch omalle perheelleen vuonna 1912.
Kaksikerroksinen kansallisromanttinen huvila on rakennettu tummaksi käsitellyistä hirsistä ja siinä on huomattavan korkea pyramidimainen aumakatto. Tyylillisesti se liittyy 1900-luvun alun romanttisten erämaahuviloiden joukkoon. Rakennuksessa on erikoinen pyörökivisokkeli. Puretussa vanhassa saunassa oli ruohokatto.
Friedrich Lüsch tuli Saksasta Suomeen tunnetun arkkitehdin Selim A. Lindqvistin kutsusta ja työskenteli tämän toimistossa. Lüschit asuivat Helsingissä 1903–15. Ensimmäisen maailmansodan aikana perhe joutui vihollismaan kansalaisina muuttamaan Ruotsiin. Harbo oli kuitenkin suvun kesäkäytössä aina vuoteen 1975 asti, jolloin paikka siirtyi Helsingin kaupungin omistukseen. Samalla huvila muutettiin ympärivuotiseen käyttöön ja suojeltiin. Huvila toimi Helsingin kaupunginkanslian edustushuvilana vuoteen 2004.
Vuonna 2017 huvila on helsinkiläisen Planmeca Oy:n omistuksessa. Rannassa sijaitseva suuri saunarakennus on vuodelta 2010. Vuonna 2015 Planmeca suunnitteli uuden koulutuskeskuksen rakentamista saunan viereen. Helsingin kaupunginvaltuusto antoi rakentamisluvan, joka kumottiin hallinto-oikeuden päätöksellä.
Aiheesta muualla

Kuvia tai muita tiedostoja aiheesta Villa Harbo Wikimedia Commonsissa
Lilli ja kukkaisystävät

Lilli ja Pipsa Possu, Zagrebissa, Kroatiassa
Lilli ja kukkaisystävät (engl. Fifi and the Flowertots) on brittiläinen nukkeanimaationa toteutettu lasten televisiosarja. Sarja kertoo puutarhassa asuvasta Lilli Lemmikistä ja hänen kukka- sekä ötökkäystävistään. Sarjan on tuottanut Chapman Entertainment, HiT Entertainment ja Cosgrove Hall Films.
Suomessa on esitetty Pikku kakkosessa ainakin vuosina 2008–2016.
Jaksot

Suuri kykykilpailu
Kaverukset riidoissa
Pörri vilustuu
Haisuliongelmia
Suuri kilpalento
Tahmea juttu
Urheilupäivä
Kauhea jätti
Lilli kaupanpitäjänä
Reilua peliä
Suklaayllätys
Tanssitunteja
Suuri rouskuttelupäivä
Melkoinen soppa
Kukkaislaaksossa rokkaa
Mustikkamullistus
Juhlajärjestelyjä
Tivolihuveja
Limanen pulassa
Pallottelua
Pakkasaamu
Mutajuhlat
Hienona juhliin
Rokkojuoni
Avulias pörriäinen
Pähkinä purtavaksi
Hajuvesitehtailua
Pirtelöpelastus
Kukkaislaakson laulu
Lentoharjoittelua
Hyviä tekoja
Langat sotkussa
Piikki hoitaa
Sateenkaaren värit
Koskaan et muuttua saa
Hurja remontti
Orvokin juhlat
Metkut mielessä
Limutehtailijat
Neiti Hajamielinen
Höpsistä kerrakseen
Aarrejahti
Koruaskartelua
Naatti puutarhurina
Rantaelämää
Täydellinen maalaus
Variksenpelätin
Vapaapäivä
Piikki ostoksilla
Johtolankojen jäljillä
Lilli lapsenvahtina
Asteri vaihtaa vapaalle
Hahmot

Lilli Lemmikki
Pörri, reipas mehiläinen, jota siitepöly aivastuttaa
Mimosa ja Orvokki, yhdessä asuvat ystävykset
Piikki, juonia punova ampiainen
Limanen, Piikin kömpelö etanaystävä
Seitti, viisas hämähäkki
Naatti, vilkas karviasmarjanuorukainen
Täti Tulppaani ja hänen lemmikkitoukkansa
Neiti Asteri, kauppias
Moto, Lillin kompostikäyttöinen auto
Ääninäyttelijät

| Suomenkielinen ääninäyttelijä | Rooli |
| --- | --- |
Sanna-June Hyde: Lilli
Petri Poikolainen: Pörri, Piikki, Limanen
Liisa Mustonen: Mimosa, Orvokki, Naatti, Täti Tulppaani, Seitti, Neiti Asteri
Aiheesta muualla

Sarjan kotisivut (Arkistoitu – Internet Archive)
Katriina Rosavaara

Katriina Rosavaara (ent. Koskinen, s. 1975) on suomalainen kuvataiteilija ja kuvakirjailija. Hän on valmistunut taiteen maisteriksi Taideteollisesta korkeakoulusta ja kuvataiteen maisteriksi Kuvataideakatemiasta.
Rosavaara on toiminut myös Setan varapuheenjohtajana ja Feministisen puolueen puheenjohtajana.
Rosavaaran perheeseen kuuluu vaimo ja kaksi lasta.
Teokset

Varo kiristäviä polvisukkia.  WSOY, 2006.
Jekku ja kaverit.  WSOY, 2011.
Vauva!  WSOY, 2012.
Villiina ja isosiskopakkaus.  WSOY, 2017.
Leijonankesyttäjä.  WSOY, 2022.
Kolmen rotkon pato

| Kolmen rotkon pato    kiin>  三峡大坝, Sānxiá Dàbà |
| --- | --- |
 Kolmen rotkon pato
Valtio:  Kiina
Sijainti:  Sandouping
Koordinaatit:  30°49′26″N, 111°00′14″E
Rakentaminen alkoi:  14. joulukuuta 1994
Vihkiminen:  2003 
Sähköverkkoon:  2003 
Valmistunut:  2009–2010 
Kustannus:  17,3 miljardia euroa 
Omistaja:  China Yangtze Power
Operaattori:  China Yangtze Power
Pato
Tyyppi:  gravitaatiopato
Vesistö:  Jangtsen vesistö
Joki tai koski:  Jangtse
Valuma-alue:  1 000 000 km²  
Keskivirtaama:  116 000 kuutiometriä sekunnissa 
Korkeus:  181  m 
Pituus:  2 335 m  
Paksuus juuresta:  115 m 
Paksuus ylhäältä:  40 m 
Juoksutusvirtaama:  116 000 m³/s 
Yläpuolinen patoallas
Nimi:  Kolmen rotkon tekojärvi
Pituus:  600 km 
Leveys:  40  m tai 115  m 
Pinta-ala:  1 084 km²  
Kokonaistilavuus:  39,3 km³  
Keskikorkeus:  175 m  mpy. 
Keskikorkeus:  185  m tai 4  m 
Voimalaitos
Tyyppi:  säännöstelyvoimalaitos
Käyttötarkoitus:  sähkövoima, tulvantorjunta, laivaliikenne 
Pudotuskorkeus:  181 m  
Turbiinit:  32 × 700 MW  2 × Francis (50 MW)
Kapasiteetti:  22 500 MW 
Vuosituotanto:  84,7 TWh
 fiKolmen rotkon pato 
Commons:  galleria luokka
Kolmen rotkon padon pienoismalli.
Kolmen rotkon pato (kiin. 三峡大坝, Sānxiá Dàbà) on maailman suurinta vesivoimalaa varten rakennettu pato Jangtsejoen laaksossa Kiinan Hubein maakunnan  Yichangin prefektuuritason kaupungin Yilingin piirin Sandoupingin kaupungissa. Pato muodostaa tekojärven Hubein Yichangin ja Chongqingin Fulingin piirin välillä. Padon rakentaminen alkoi vuonna 1994. Tekojärvi alkoi täyttyä 1. kesäkuuta 2003. Voimalan rakenteet valmistuivat toukokuussa 2006. Allas täyttyi kokonaan ja voimala saavutti maksimitehonsa 22 500 MW lokakuussa 2010.
Vaikutukset

Kannattajat vetosivat taloudellisiin hyötyihin, joita tulvien hallinta ja vesivoimasähkön tuotto tuovat. Vastustus keskittyi huoleen 1,9 miljoonan alueella asuvan ihmisen tulevaisuudesta, arvokkaiden arkeologisten ja kulttuuristen alueiden vajoamisesta veden alle, ja myös padon ympäristövaikutuksiin.
Padon rakentamisesta johtuvien ympäristöongelmien pelättiin kasvavan valtaviksi, jopa niin suuriksi, että vesivoiman tuotanto keskeytyisi. Patoaltaaseen jäävien tehtaiden ja kaupunkien kemikaalipäästöt liukenisivat veden noustessa, ja valtavan lietemäärän arvioitiin täyttävän altaan varsin pian.
Kiina aikoo siirtää vielä 3–4 miljoonaa ihmistä 10–15 vuoden aikana Jangtsejoen varrelta. Ihmisten lisäsiirrot johtuvat mahdollisista patoaltaan saasteista ja joenpartaiden romahtamisista. Kaikkiaan ainakin 1,4 miljoonaa ihmistä on jo pakkosiirretty, monet useampaan kertaan. Patohankkeen rakennuspäällikön mukaan pato voi aiheuttaa ekologisen katastrofin.
Pato

Sijainti: Sandouping, Yichang, Hubein maakunta
Korkeus: 181 metriä
Hinta: 180 miljardia yuania (17,6 mrd €)
Pois muuttavien ihmisten määrä: vähintään 1,13 miljoonaa
Maksimiteho: 22 500 MW
Vuotuinen sähköntuotanto: 84,7 TWh
Toiminnot: Tulvanhallinta, sähköntuotanto, patosulkujen ansiosta tehostuva laivaliikenne
Rakennustöiden aikataulu

1993–1997: Jangtsejoen virtaus ohjattiin toisaalle, ja neljän vuoden rakentamisen jälkeen se palautettiin marraskuussa 1997 entiseen uomaansa.
1998–2003: Ensimmäiset generaattorit alkoivat tuottaa vesivoimasähköä 2003 ja samana vuonna otettiin ensimmäinen laivasulku käyttöön laivaliikenteelle.
2004–2009: Varsinaiset rakennustyöt valmistuivat 20. toukokuuta 2006, mutta itse projekti valmistuu 2009, jolloin kaikki 29 generaattoria tuottavat sähköä.
26.10.2010: Vedenpinta nousi suunniteltuun huipputasoonsa ja voimalaitos saavutti maksimitehonsa. Tehoksi mainittiin tuolloin 22 500 megawattia, ja hankkeen toteutuneiksi kustannuksiksi 16,5 miljardia euroa.
4.7.2012: Laitos otettiin kokonaisuudessaan käyttöön
Rahoituslähteet

Rakennusrahasto
Tuotto voimalaitoksista
Lainat Kiinan kehityspankilta
Lainat kiinalaisilta ja ulkomaisilta pankeilta
Joukkolainat
Asutusrahat ja korruptio

Kiinassa on  22 000 isoa patoa. Kolmen rotkon padon miljoonien ihmisten uudelleenasutusprojektissa on paljastunut laajoja korruptioskandaaleja jo vuodesta 2003. Padon alueelta siirrettiin 1,4 milj. ihmistä vuonna 2007. Evakkokustannukset on arvioitu kolmasosaksi koko projektin 26 mrd. dollarin kustannuksista. Sadat virkamiehet ovat varastaneet varattuja varoja. Evakot ovat valittaneet elämänlaadun laskusta ja korvauksien niukkuudesta. Korruptiosta mieltään osoittaneita on pidätetty. Transparency Internationalin mukaan tulisi varmistaa, että kotoaan häädettyjä ihmisiä ei rangaista toistamiseen ja ettei pakkomuutto johda köyhyysloukkuun.
Huomioita

1 2 3 4 5 6 7 8 9  Tieto on katsottu wikipedian englanninkielisestä artikkelista en:Three Gorges Dam.
↑  Tieto on katsottu wikipedian englanninkielisestä artikkelista en:Three Gorges Reservoir Region.
Aiheesta muualla

Wikimedia Commonsissa on kuvia tai muita tiedostoja aiheesta .
Kolmen rotkon pato vihdoin valmis (Helsingin Sanomat)
Kolmen rotkon pato.
Villa Ullas

Villa Ullas toukokuussa 2020.
Villa Ullas takaapäin.
Villa Ullas on kahvila Vuosaaressa, Kallahden alueella. Villa Ullas on yksi Vuosaaren vanhimpia rakennuksia. Helsingin kaupunki osti torpan 1969 ja piti siinä useita eri vuokralaisia. Vuokralaisten jälkeen talo oli huonossa kunnossa ja kaupunki päätti peruskorjata sen. Peruskorjaus valmistui vuonna 1995. Kunnostustyöt teki lastensuojelunuorten työllisyyskoulutusorganisaatio. Kahvilan ympärillä on Ullaksenpuisto, jossa on lentolaivue 36:n muistomerkki. Lounaassa on Kallahdenharju ja lännessä venesatama sekä Kallahden asuinalue.
Galleria

Villa Ullas edestä.
Ullaksenpuistoa talvella.
Puiston pieni kävelysilta.
Puiston rannassa on Pikku-Kallahti.
Aiheesta muualla

Kuvia tai muita tiedostoja aiheesta Villa Ullas Wikimedia Commonsissa
Helsingin kaupunki: Kahvila Villa Ullas
| n k Perustiedot Wikidatassa: Villa Ullas (Q31086378)ohje |
| --- | --- |
esiintymä kohteesta: kahvila, rakennus
valtio: Suomi
sijaitsee hallinnollisessa alueyksikössä: Helsinki
sijainti: Kallahti
katuosoite: Ullaksenpuisto, Kallvikinniementie 6
postinumero: 00980
koordinaatit: 60°12′02″N 25°08′05″E﻿ / ﻿60.2005°N 25.13485°E﻿ / 60.2005; 25.13485
Walker Scobell

| Walker Scobell |
| --- | --- |

Henkilötiedot
Syntynyt: 5. tammikuuta 2009 (ikä 16) Virginia Beach, Virginia, Yhdysvallat
Ammatti:  näyttelijä
Vanhemmat:  Heather Melissa, Peter W. Scobell
Näyttelijä
Aktiivisena:  2022–
Merkittävät roolit:  Percy Jackson (Percy Jackson ja olymposlaiset) Adam Reed (The Adam Project)
Aiheesta muualla
IMDb 
Walker Scobell (s. 5. tammikuuta 2009) on yhdysvaltalainen näyttelijä, joka tuli tunnetuksi esittäessään nuorta Ryan Reynoldsia Shawn Levyn ohjaamassa elokuvassa The Adam Project. Vuodesta 2023 Scobell on esittänyt Percy Jacksonia televisiosarjassa Percy Jackson ja olymposlaiset.
Jakub Lauko

| Jakub Lauko |
| --- | --- |

Henkilötiedot
Syntynyt: 28. maaliskuuta 2000 (ikä 24) Praha, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  77 kg
Seura
Seura:  Boston Bruins
Sarja:  NHL
Pelinumero:  94
Pelaajaura
Pääsarjaura:  2016–
Aik. seurat:  KLH Chomutov (ČEL) Rouyn-Noranda Huskies (QMJHL) Providence Bruins (AHL) HC Energie Karlovy Vary (ČEL) Minnesota Wild (NHL)
NHL-varaus:  77. varaus, 2018 Boston Bruins
Jakub Lauko (s. 28. maaliskuuta 2000 Praha, Tšekki) on tšekkiläinen jääkiekkoilija, joka pelaa NHL-seura Boston Bruinsin organisaatiossa. Hän on pelipaikaltaan keskushyökkääjä, mutta hän osaa pelata myös laidassa.
Ura > Seuraura

Lauko on KLH Chomutovin kasvatti. Hän jakoi kaudella 2015–2016 seuran C-nuorten sisäisen maalipörssin voiton Kryštof Ouřadan ja Jakub Veselýn kanssa 26 osumallaan. Kaudella 2016–2017 Lauko debytoi Chomutovin miesten Extraliga-joukkueessa, jossa hän pelasi 28 runkosarja- ja yhdeksän playoff-ottelua tehden kaksi maalia. Lauko teki Extraliga-debyyttinsä vain 16-vuotiaana 11. marraskuuta 2016 HC Sparta Prahaa vastaan. Hän sai ottelussa jääaikaa 2.41 minuuttia. Ensimmäisen Extraliga-maalinsa Lauko teki neljännessä ottelussaan 18. marraskuuta 2016 HC Olomoucia vastaan.
QMJHL-joukkue Rouyn-Noranda Huskies varasi Laukon 107. pelaajana CHL:n varaustilaisuudessa 2017. Hän ei kuitenkaan siirtynyt joukkueeseen, vaan jatkoi kaudella 2017–2018 pelejään KLH Chomutovin Extraliga-joukkueessa. Laukon ensimmäinen täysimittainen kausi liigassa toi 42 runkosarjaottelussa tehot 3+6=9 ja kuudessa karsintasarjan ottelussa tehot 1+2=3.
Boston Bruins varasi Laukon kolmannella kierroksella 77. pelaajana NHL:n varaustilaisuudessa 2018. Hän teki jo saman vuoden syyskuussa seuran kanssa kolmivuotisen tulokassopimuksen. Samalla Lauko lähetettiin kaudeksi 2018–2019 hänet vuotta aiemmin varanneeseen QMJHL-joukkue Rouyn-Noranda Huskiesiin. Lauko voitti kauden päätteeksi liigan mestaruuden, President’s Cupin. Hän voitti koko Memorial Cup -lopputurnauksen piste- (Ed Chynoweth Trophy) ja syöttöpörssin tehoilla 2+6=8. Turnaus päättyi Huskiesin voittoon.
Syksyn 2019 harjoitusleirin päätteeksi Boston Bruins lähetti Laukon AHL-joukkue Providence Bruinsin vahvuuteen.
Kesäkuussa 2024 Bruins kauppasi Laukon ja neljännen kierroksen varausvuoron vuoden 2024 varaustilaisuudessa Minnesota Wildiin vaihdossa Vinni Lettieriin ja neljännen kierroksen varausvuoroon vuoden 2024 varaustilaisuudessa.
Maaliskuussa 2025 Wild kauppasi Laukon takaisin Bruinsiin yhdessä Marat Husnutdinovin ja kuudennen kierroksen varausvuoron vuoden 2026 varaustilaisuudessa kanssa vaihdossa Justin Brazeauun.
Ura > Maajoukkueura

| Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Mitalit> Maa:   Tšekki.Miesten jääkiekko.Ivan Hlinkan muistoturnaus  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Břeclav 2017 | jääkiekko |  |
Lauko pelasi alle 20-vuotiaiden MM-kilpailuissa vuosina 2018, 2019 ja 2020. Noista viimeisin turnaus hänellä päättyi vain 53 sekunnin jälkeen, kun Laukon polvi vääntyi Venäjän Jegor Sokolovin taklauksesta. Hän pelasi myös alle 18-vuotiaiden MM-kilpailuissa vuonna 2018, jolloin Lauko toimi Tšekin varakapteenina. Hän jakoi tehoilla 3+3=6 joukkueen sisäisen pistepörssin voiton Jan Jeníkin kanssa.
Lauko pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Tšekin varakapteenina ja voitti hopeaa. Lauko pelasi myös World U-17 Hockey Challengessa vuonna 2016, jolloin hän oli joukkueensa paras pistemies ja maalintekijä tehoilla 4+3=7. Yhteensä Lauko on pelannut 19 nuorten ja 61 poikien maaottelua.
Kartanon naiset

| Kartanon naiset |
| --- | --- |

Ohjaaja:  Ilmari Unho
Käsikirjoittaja:  Ilmari Unho
Perustuu:  Gund von Numers-Snellmanin romaaniin Kartanon naiset (1942)
Säveltäjä:  George de Godzinsky
Kuvaaja:  Pentti Lintonen
Leikkaaja:  Elle Hongisto
Lavastaja:  Roy
Pääosat:  Hilkka Helinä Joel Rinne Ruth Snellman Eine Laine
Valmistustiedot
Valmistusmaa:  Suomi
Tuotantoyhtiö:  Suomi-Filmi
Ensi-ilta:  25. joulukuuta 1944
Kesto:  88 minuuttia
Alkuperäiskieli:  suomi
Budjetti:  2 420 701 mk
Aiheesta muualla
IMDb
Elonet
Infobox OKNimi-testi OK: 
Kartanon naiset on Ilmari Unhon ohjaama suomalainen mustavalkoinen draamaelokuva vuodelta 1944. Se perustuu Gund von Numers-Snellmanin romaaniin Kartanon naiset (1942), joka ilmestyi suomeksi 1943. Elokuva kertoo Larsvikin kartanon naisten ja varsinkin sen nuoren patruunan, Barbin, kohtaloista toisen maailmansodan myrskyissä.
Juoni

Larsvikin kartanoa Hangon ympäristössä lounaisella Uudellamaalla hallitsee nuori Barbara Björner eli Barbi apunaan emännöitsijä Mari. Naapurissa on Lintulahden kartano, jota asustavat von Otterit. Suvut ovat olleet keskenään riidoissa iät ja ajat, niinpä on lemmen liekki Barbin ja Lintulahden nuoren kreivin, Rolf von Otterin välillä saanut palaa vain säästöliekillä. Pian sekin tukahdutetaan, kun Rolf nai isänsä painostuksesta rikkaan Inga Dietherin. Larsvik saa vieraakseen Barbin serkun, taiteilija Ebba Björnerin, ja tädin, Cecilia Björner-Malmin eli Cillan. Katsojalle avataan Larsvikin historiaa Ebban ja Cillan keskustelussa. Kerrotaan muun muassa perheen mätämunasta, mamselli Nordblomista.
Serkukset lähtevät autoilemaan ja poikkeavat vierailulle Irja ja Freddi Malmin luo. Siellä tavataan myös kapteeni Jukka Kaplas, jonka kanssa Ebba lyö vetoa sodan syttymisestä. Ebba pitää Eurooppaa liian sivistyneenä sotimiseen ja lupaa tulla armeijan palvelukseen, mikäli sota syttyy. Jukka taasen lupaa pukeutua hameeseen, mikäli kukaan ei aloita sotaa parin vuoden sisällä. On kesä 1939, joten Ebba on häviävä vedon, ja hän lähtee lotaksi talvisotaan, kuten Irjakin. Larsvikiin majoitetaan sodan vuoksi runsaasti pakolaisia, jolloin Barbikin saa mielestään hyödyllistä tekemistä. Jouluna pappi tuo Barbille suruviestin: Ebba on saanut surmansa rintamalla.
Välirauhan kesänä 1940 Neuvostoliiton haltuun joutuneen Hangon rajalle aletaan rakentaa puolustusjärjestelmää. Jukka saapuu johtamaan linnoitustöitä. Hän majoittuu Larsvikiin. Barbin ja Jukan suhde syvenee rakkaudeksi, Cecilia huvittelee nuoren luutnantin kanssa. Barbi alkaa odottaa Jukan lasta. Jukka joutuu lähtemään jatkosotaan kesällä 1941, eikä Barbi ehdi kertoa raskaudestaan. Irjan puoliso Freddi saa surmansa jatkosodan alussa. Rolf von Otter haavoittuu ja palaa Lintulahteen. Hän vierailee Barbin luona ja ehdottaa tälle muuttoa Lintulahteen, joka sijaitsee turvallisen matkan päässä Hangon neuvostotykeistä. Barbi on hädin tuskin ehtinyt kieltäytyä ehdotuksesta, kun tykkituli tuhoaa Larsvikin. Hän herää Lintulahdessa samoin kuin Inga von Otter heräsi Larsvikissa talvisodan jouluna, jolloin osa Lintulahden kartanosta tuhottiin ilmahyökkäyksessä.
Larsvikin menetyksen lisäksi Barbia odottaa vielä järkyttävämpi uutinen. Rintamajuorujen mukaan Jukka on saanut surmansa sodassa. Barbi rukoilee Jumalalta apua Lintulahden keittiössä, jonne Jukka saapuu yllättäen täysissä ruumiin ja sielun voimissa. Kauhistellessaan Larsvikin raunioita Barbi ja Jukka toteavat helpottuneina, että "pyhä kallis maa" on sentään jäljellä. Edessä on jälleenrakennus niin Larsvikissa kuin koko Suomessakin.
Näyttelijät

| 0 | 1 | 2 |
| --- | --- | --- |
|  Hilkka Helinä  | … |  Pia Barbara Björner, ”Barbi”, myöh. rouva Kaplas   |
|  Joel Rinne  | … |  kapteeni, myöh. majuri Jukka Kaplas   |
|  Ruth Snellman  | … |  Cecilia Björner-Malmsten, ”Cilla”   |
|  Salli Karuna  | … |  taiteilija Ebba Elisabeth Björner   |
|  Eine Laine  | … |  Mari, Larsvikin emännöitsijä   |
|  Emma Väänänen  | … |  Irja Malm   |
|  Maininki Sippola  | … |  Inga Diether, myöh. kreivitär von Otter   |
|  Rauha Rentola  | … |  Bertta   |
|  Eino Kaipainen  | … |  majuri, myöh. everstiluutnantti Freddi Malm   |
|  Reino Häkälä  | … |  kreivi, res. luutnantti Rolf von Otter   |
|  Kaarlo Aavajoki  | … |  Larsvikin pehtori Aarne Mustonen   |
|  Paavo Jännes  | … |  kreivi von Otter, Lintulahden omistaja   |
|  Tapio Nurkka  | … |  luutnantti Kivi   |
|  Rauli Tuomi  | … |  sotilaspappi   |
|  Wilho Ilmari  | … |  eversti   |
|  Maija-Liisa Pohjola  | … |  Hilja, Larsvikin sisäkkö   |
|  Paavo Honkamäki  | … |  tykkimies Mäkipää   |
|  Pertti Jaarto  | … |  John Malm   |
|  Ensio Jouko  | … |  aliupseeri   |
|  Joel Asikainen  | … |  taistelulähetti   |
|  Simo Osa  | … |  vanhus   |
|  Varma Lahtinen  | … |  nainen kutomakamarissa   |
|  Henny Waljus  | … |  mummo   |
|  Eero Kilpi  | … |  teoreettisen filosofian professori   |
|  Aura Kolehmainen  | … |  Larsvikin palvelija   |
|  Viljo Huttunen  | … |  muonamies Karlsson   |
|  Kauko Käyhkö  | … |  sotamies   |
|  Yrjö Tuominen  | … |  rovasti   |
|  Arvi Tuomi  | … |  tohtori   |
|  Gunvor Hiilloskorpi  | … |  Claudia, Irjan palvelijatar   |
|  Aino Angerkoski  | … |  Lintulahden keittäjä   |
Tuotanto ja julkaisu

Kartanon naisten kuvaukset aloitettiin jatkosodan loppuvaiheessa ja lopetettiin välirauhan aikana. Käsikirjoitukseen kuului aitoja kuvanäkymiä Karjalan evakuoinnista talvisodan jälkeen 1940 ja jatkosodan hyökkäysvaiheesta 1941. Ne jätettiin pois lopullisesta versiosta. Myös kolme käsikirjoituksessa ollutta ryssä-sanaa päätettiin jättää pois. Kuten useissa toisen maailmansodan aikaisissa suomalaiselokuvissa, myös Kartanon naisissa on runsaasti isänmaallista paatosta.
Kartanon naiset kuvattiin 26. heinäkuuta 1944 – 8. marraskuuta 1944. Elokuvan ulkokuvat otettiin Kirkkonummella. Larsvikin kartanoa esitti Oitbackan kartano, vihkiäiskohtaus kuvattiin pääkirkolla. Studiokuvaukset suoritettiin Helsingin Munkkisaaren studioilla. Kuvaaja Pentti Lintoselle Kartanon naiset oli ensimmäinen elokuvatyö.
Kartanon naisten menestys elokuvateattereissa oli vuoden 1944 neljänneksi paras. Televisiossa elokuva sai ensi-iltansa 19. huhtikuuta 1961.
Arviot

Kartanon naiset sai ristiriitaisen vastaanoton. Aamulehden kriitikon mukaan ”Filmin aatepohja on aito ja tosi ja parhaimmissa kohdissaan sen paatos nousee komeasti ja vaikuttavasti talvisodan hengessä – – Tiettyä pateettisuutta ja pingottuneisuutta on havaittavissa. – –Suomalainen tuntu on kauttaaltaan elävä ja selvästi tajuttava.” Vasemmistolehdistä Suomen Sosialidemokraatin kriitikko ei ymmärtänyt, miksi suomalaisen naisen osuutta sodassa piti kuvata rikkaiden kartanon naisten kautta. Lehti mitätöi täysin varakkaiden naisten osuuden sotaponnistuksissa ja ylisti vähäosaisten naisten uhrauksia. Helsingin Sanomissa kriitikko piti ”filmin hermoa” teennäisenä ja pakotettuna ja huomautti huumorin täydellisestä puuttumisesta. Kaikkiaan aikalaiskriitikot kokivat Kartanon naisten arvokkuuden ikäväksi ja vakavuuden painostavaksi. Näyttelijöiden suorituksia kiitettiin. Esiin nostettiin eritoten Helinän tulkinta Barbarasta.
Myöhemmin on eräs kriitikko on pitänyt elokuvaa pateettisena ja nähnyt siinä tapahtumia viiden elokuvan aineksiksi – tosin niitä ei näytetä, mainitaan vain. Toinen taas näkee elokuvan havainnollistavan hienosti sodan traagista voimaa, jonka ansiosta asiat asettuvat tärkeysjärjestykseen. Hilkka Helinän ja Joel Rinteen tekemät voimakkaat pääroolit saavat kiitosta.
Kartanon naiset.
Hilkka Helinä kartanon emännän roolissa.
Noah Gregor

| Noah Gregor |
| --- | --- |
 Gregor Toronto Maple Leafsissa 2024
Henkilötiedot
Syntynyt: 28. heinäkuuta 1998 (ikä 26) Beaumont, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  San Jose Sharks
Sarja:  NHL
Pelinumero:  9
Pelaajaura
Pääsarjaura:  2019–
Aik. seurat:  San Jose Sharks (NHL) San Jose Barracuda (AHL)   Toronto Maple Leafs (NHL) Ottawa Senators (NHL)
NHL-varaus:  111. varaus, 2016 San Jose Sharks
Noah Gregor (s. 28. heinäkuuta 1998 Alberta) on kanadalainen jääkiekkoilija, joka edustaa NHL-seura San Jose Sharksia. Sharks varasi keskushyökkääjänä pelaavan Gregorin vuoden 2016 varaustilaisuuden neljännellä kierroksella numerolla 111. Hän laukoo vasemmalta. Syyskuussa 2023 Gregor siirtyi koesopimuksella Toronto Maple Leafsiin. Lokakuussa 2023 Gregor teki Maple Leafsin kanssa yksivuotisen ja 775 000 dollarin arvoisen sopimuksen.
Heinäkuussa 2024 Gregor teki vapaana pelaajana Ottawa Senatorsin kanssa vuoden mittaisen ja 850 000 dollarin arvoisen sopimuksen.
Maaliskuussa 2025 Gregor palasi Sharksiin Senatorsin kaupattua hänet sinne yhdessä Zack Ostapchukin ja toisen kierroksen varausvuoron vuoden 2025 varaustilaisuudessa kanssa vaihdossa Fabian Zetterlundiin, Tristen Robinsiin ja neljännen kierroksen varausvuoroon vuoden 2025 varaustilaisuudessa.
Aiheesta muualla

https://www.nhl.com/player/noah-gregor-8479393
Noah Gregor The Internet Hockey Databasessa (englanniksi)
Marat Husnutdinov

| Marat Husnutdinov> Henkilötiedot |
| --- | --- |
Syntynyt: 17. heinäkuuta 2002 (ikä 22) Moskova, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  176 cm
Paino:  75 kg
Seura
Seura:  Boston Bruins
Sarja:  NHL
Pelinumero:  92
Pelaajaura
Pääsarjaura:  2019–
Aik. seurat:  SKA Pietari (KHL)   HK Sotši (KHL)   Minnesota Wild (NHL)
NHL-varaus:  37. varaus, 2020 Minnesota Wild
Marat Azamatovitš Husnutdinov (ven. Марат Азаматович Хуснутдинов; s. 17. heinäkuuta 2002 Moskova, Venäjä) on venäläinen jääkiekkoilija, joka edustaa NHL-seura Boston Bruinsia. Hän on pelipaikaltaan keskushyökkääjä.